CELEX: 32007R0324
Language: el
Date: 2007-03-23 00:00:00
Title: Κανονισμός (ΕΚ) αριθ. 324/2007 της Επιτροπής, της 23ης Μαρτίου 2007 , για την κατάταξη εμπορευμάτων στη συνδυασμένη ονοματολογία

27.3.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 85/5
            
         
      ΚΑΝΟΝΙΣΜΌΣ (ΕΚ) αριθ. 324/2007 ΤΗΣ ΕΠΙΤΡΟΠΉΣ
   
   της 23ης Μαρτίου 2007
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στην συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Μαρτίου 2007.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1293/2007 (EE L 56 της 23.2.2007, σ. 1).
   
      (2)  EE L 302 της 19.10.1992, σ. 1. Κανονισμός όπως τροποποιήθηκε τελευταία με τον κανονισμό (ΕΚ) 1791/2006 (EE L 363 της 20.12.2006, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Σύνολο τριών ειδών συσκευασμένο για τη λιανική πώληση, που αποτελείται από:
                           
                        
               
                   
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας.
                  Τα τρία αυτά είδη δεν θεωρούνται ως «εμπορεύματα που παρουσιάζονται σε σύνολα συσκευασμένα για τη λιανική πώληση» κατά την έννοια του γενικού κανόνα 3 β), επειδή όλα μαζί δεν καλύπτουν συγκεκριμένη ανάγκη ούτε χρησιμοποιούνται για την εκτέλεση συγκεκριμένης δραστηριότητας.
               
            
                  
                              α.
                           
                           
                              Τσάντα κατασκευασμένη από διαφανή πλαστική ύλη, με χερούλι από υφαντικές ύλες και σύστημα κλεισίματος τύπου velcro
                           
                        
               
                  4202 22 10
               
               
                  Η κατάταξη καθορίζεται από το κείμενο των κωδικών ΣΟ 4202, 4202 22 και 4202 22 10.
                  Το είδος αυτό δεν μπορεί να καταταγεί στο κεφάλαιο 95, διότι σύμφωνα με τη σημείωση 1 στοιχείο δ) του κεφαλαίου 95, εξαιρούνται από το κεφάλαιο αυτό οι σάκοι για είδη αθλητισμού και οι άλλες συσκευασίες των κλάσεων 4202, 4303 ή 4304.
               
            
                  
                              β.
                           
                           
                              Βιβλίο για παιδιά με 16 σελίδες, που περιέχει μια ιστορία καθώς και έγχρωμες εικόνες σε κάθε σελίδα και το οποίο φέρει εξώφυλλο από χαρτόνι
                           
                        
               
                  4901 99 00
               
               
                  Η κατάταξη καθορίζεται από το κείμενο των κωδικών ΣΟ 4901 και 4901 99 00.
                  Το είδος αυτό δεν είναι βιβλίο με εικόνες για παιδιά της κλάσης 4903, διότι περιέχει συνεχή διήγηση. Κατατάσσεται ως βιβλίο με βάση το τυπωμένο κείμενο.
               
            
                  
                              γ.
                           
                           
                              Κούκλα που αναπαριστά ανθρώπινη ύπαρξη, η οποία φέρει ενδυμασία που αντιστοιχεί στην ιστορία που περιέχεται στο βιβλίο. Η κούκλα δεν είναι στερεωμένη στο βιβλίο και, συνεπώς, τα παιδιά μπορούν να παίζουν με αυτή χωρίς να χρησιμοποιούν το βιβλίο.
                           
                        
               
                  9503 00 21
               
               
                  Η κατάταξη καθορίζεται από το κείμενο των κωδικών ΣΟ 9503 00 και 9503 00 21.
               
            
                  
                              2.
                           
                           
                              Φορητή ηλεκτρονική συσκευή που λειτουργεί με ηλεκτρικές στήλες, για έναν παίκτη, σε πλαστικό περίβλημα με οθόνη υγρών κρυστάλλων (LCD) και πλήκτρα χειρισμού.
                              Το είδος ενσωματώνει περισσότερα από 1 εκατομμύριο παιχνίδια-αινίγματα (puzzle) SUDOKU και διαθέτει διαφορετικά επίπεδα δυσκολίας.
                              Στην οθόνη απεικονίζεται πλέγμα 9 τετραγώνων, καθένα από τα οποία διαιρείται σε 3 × 3 κελιά. Κάθε τετράγωνο πρέπει να συμπληρωθεί έτσι ώστε κάθε γραμμή, κάθε στήλη και κάθε τετράγωνο 3 × 3 κελιών να περιέχει όλους τους αριθμούς από 1 έως και 9, από μία μόνο φορά.
                              Η συσκευή διαθέτει λειτουργία χρονομέτρησης η οποία, μεταξύ άλλων, απεικονίζει τον χρόνο που αναλώνεται σε κάθε παιχνίδι.
                           
                        
               
                  9504 90 90
               
               
                  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 9504, 9504 90 και 9504 90 90.
                  Το είδος είναι παιχνίδι για έναν μόνο παίκτη. Διαθέτει ηλεκτρονική διάταξη απεικόνισης η οποία εξασκεί τις νοητικές ικανότητες του παίκτη.
                  Λαμβανομένων υπόψη των φυσικών του χαρακτηριστικών (ηλεκτρονική συσκευή) καθώς και του στοιχείου του ανταγωνισμού (για παράδειγμα, ανταγωνισμός με εικονικό αντίπαλο), το είδος αυτό δεν αποτελεί απλό παιχνίδι-αίνιγμα (puzzle) ή παιχνίδι της κλάσης 9503.
                  Κατά συνέπεια, το είδος κατατάσσεται στην κλάση 9504 ως παιχνίδι δεξιοτήτων.